

**HÉVÍZ VÁROS POLGÁRMESTERE**

 8380 Hévíz, Kossuth Lajos u. 1.

Iktatószám: HIV/2966-11/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3-i ülésére**

**Tárgy:** Vajda Ákos utcai sorházak hulladékszállítási kérdése

**Előterjesztő:** Papp Gábor polgármester

**Készítette:**  Babics Tamás beruházási és környezetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság,

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Vajda Ákos utcai hulladékszállítás kérdését képviselő-testület 2020. március 3-ai ülésén tárgyalta.

Az utca gyakorlatilag lakótelepként működik, így annak kialakulásakor kialakításra kerültek hulladéktároló elhelyezését szolgáló helyek az utca alsó, középső és felső szakaszán. A középső helyszín a Vajda Ákos utca 14. alatti tömbház ingatlanának területére lett kijelölve. A Vajda Ákos 14 Társasház döntésének értelmében ezt a gyűjtő helyét megszüntette, mivel a térségből is a sorházak ide helyezték el a hulladékot, ezzel nem kis gondot, különösen tisztántartási problémát okozva a társasház lakóinak.

Az így kialakult helyzet nem tudta rendezni a sorházak lakóinak hulladékgyűjtő edényeinek tárolási kérdését. A sorházakhoz bevezető bekötőutakat ugyanis a közszolgáltató járművei nem tudják megközelíteni, ezért az utca középső szakaszán keresni kellett egy olyan önkormányzati tulajdonú helyszínt, ahol az utca alsó és felső szakaszához hasonló gyűjtőedény tároló helyszín kialakításra kerülhessen és azt a közszolgáltató is meg tudja közelíteni.

A képviselő-testület korábbi 39/2020. (III. 3.) számú határozata alapján megkerestük a Vajda Ákos utca 14. Társasház közösségét, annak érdekében, hogy a társasház korábban hulladék edény tárolóként használt területét megszerezzük, vagy bérbe vegyük. A járvány miatti vészhelyzet okán a társasház közgyűlése a kérdést csak augusztusban tudta megtárgyalni, ahol az a döntésük született, hogy nem kívánják sem értékesíteni, sem bérbe adni a kérdéses területrészt. Ezt követően felszólítottuk a társasházat, hogy a hulladékgyűjtő edényzeteit a saját területükön helyezzék el. Ennek eleget is tettek.

A térséget megvizsgálva a mellékelt térképen jelölt helyszín, maga a Vajda Ákos utca hrsz: 812/18 alkalmas lehet a felmerült kérdés megoldására.

A területet jelenleg a Vajda Ákos utca 1. szám alatti társasház használja, rajta zöldfelület került kialakításra. E területen kismértékű rendezésével a sorházak konténerei elhelyezhetők lehetnek. Ez úgy képzelhető el, hogy az oda kihelyezett edényeket csak a sorházak használhatnák, a tömbházi társasházak pedig saját területükön kell, hogy a gyűjtőedényeiket tárolják. A terület közterület jelleg visszaállítás ügyében a Vajda Ákos u. 1. társasház közös képviselőjével a kapcsolatot felvettük előzetes egyeztetést folytatunk vele.

**Tisztelt Képviselő-testület!**

Kérjük az előterjesztésbe szereplő határozati javaslat elfogadását.

A döntés egyszerű szótöbbséget igényel.

**2**.

**Határozati Javaslat**

1. Hévíz Város Önkormányzat Képviselő-testülete a Vajda Ákos utcai sorházak hulladékgyűjtő konténereinek kihelyezésére a 812/18 hrsz-ú terület jelöli ki.
2. A képviselő-testület elrendeli, hogy a Hévíz Város Önkormányzat Gazdasági és Műszaki Ellátószervezete a helyszínen hulladékgyűjtő konténerek elhelyezése érdekében a felmérést elvégezze hulladékgyűjtő pont kialakítására és annak költségeit terjessze a képviselő-testület elé a szükséges forrás biztosítása érdekében.

Felelős: Laczkó Mária igazgató

Határidő: 2020. november 30.

**3.**

**Melléklet**



**3.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Babics Tamás | ügyintéző |  |  |
| Olt István | osztályvezető |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Laczkó Mária | GAMESZ igazgató |  |  |
|  |  |  |  |